alexandrainst/scandi-wiki huggingface dataset:
V

V (v) er den tjueandre bokstaven i det normale latinske alfabetet. Eigentleg er han same bokstav som U, for teiknet for vokalen u vart på latin òg nytta for halvvokalen (konsonantisk u). Bokstavnamnet ve er nydanna i analogi med be, pe osb. På norsk er v ein stemd labiodental spirant som blir uttalt med underleppa mot overtennene. Det er den stemde lyden som svarer til ustemd f. På tysk vert v som oftast uttalt som f.

Historie 
V kjem frå den semittiske bokstaven waw, og vart forenkla til v av etruskarane. Romarane skreiv bokstaven både slik me trykkjer han no, og som ein liten u, slik mange fortsatt gjer i handskrift. Då ein byrja å bruka store og små bokstavar i mellomalderen brukte ein paret V/u, slik at ein fekk til dømes Vniuersitas. Ved renessansen skilde ein dei to bokstavane U og V, ettersom dei hadde vorte to ulike lydar, og liten v og stor U vart lagde til alfabetet.

Under den andre verdskrigen fekk bokstaven V stort verd i propagandaen. I juli 1941 innførte den britiske pressa det som symbol på siger (engelsk Victory) og samstundes vart det såkalla V-teiknet innført. Det bestod i at ein lyfte handa med sprikande peike- og langefinger. BBC nytta V frå morsealfabetet (...−) som kjenningssignal i sendingane sine i dei okkuperte landa, og ein laga symbolikk av at Beethovens 5. symfoni, skjebnesymfonien, starta med same rytme V i morsealfabetet. I dei tyskokkuperte landa vart V-en ofte måla eller teikna på husvegger og plankegjerde. Den tyske propagandaen gjorde eit mislukka forsøk på å svare på dette ved sjølv å annektere V-teiknet, som skulle stå for Viktoria. I etterkrigstida har V-teiknet òg vorte (mis)brukt som sigersteikn.

I NATO sitt fonetiske alfabetet kallar ein v Victor.

Tyding 

Samfunn

Som førstebokstaven i det engelske ordet Victory, siger, er bokstaven vorte brukt som eit kamp- og sigersteikn.

 Som bilkjennemerke for land står V for Vatikanstaten.

 I romartala står V for talet 5.

 forkorting for det romersk førenamnet Valerius.

 forkorting for venstre, verb, vest og vestleg.

 føre etternamn forkorting for nederlandsk van og tysk von som tyder «av» eller «frå». 

 forkorting for tysk Vergeltungswaffe, som tyder «gjengjeldingsvåpen», eit omgrep nytta om to tyske våpen under den andre verdskrigen, V-1 og V-2. Opphavleg stod V for Versuchsmuster, «eksperimenttype».

Naturvitskap

 Innan elektrisitet er V den SI-avleia eininga for volt, for elektrisk spenning og potensial. 
 I kjemi står V for grunnstoffet vanadium.
 I biokjemi står V for aminosyra valin.
 I fysikk er v ofte ein variable for fart, velocity

Kultur
 i musikk forkorting for italiensk violino (fiolin), voce eller voci («stemme(r)»), og «volti» («vend (bladet)»).

Kjelder

Det latinske alfabetet
Rusbrus

Rusbrus er ein ferdigblanda cocktail på flaske.

Rusbrus var i løpet av heile 1990-talet berre å få kjøpt på Vinmonopolet og utestader med skjenkeløyve for brennevin. Alkoholprosenten i rusbrus svarer som regel til øl.

Framstegspartiet (FrP) anka eit stortingsvedtak i 1997 om å berre selje rusbrus på Vinmonopolet inn for EFTA-domstolen. Her fekk FrP medhald i anken sin. Grunnlaget for vedtaket var at norsk alkoholpolitikk forskjellshandsama ølprodusentane og rusbrusprodusentane. EU sitt regelverk om frihandel sa at alle alkoholhaldige varer med same styrke skulle ha like vilkår. Norske styresmakter fekk då eit ultimatum om anten å flytte ølet til Vinmonopolet eller å flytte rusbrusen ut i butikkane. Norske styresmakter valde det siste. Frå 1. januar 2003 vart det opna for sal av rusbrus i butikk. Det vart samstundes opna for at stader med skjenkeløyve for øl òg kunne skjenke rusbrus.

Alkoholdrikkar
Vinmonopolet

AS Vinmonopolet er eit norsk særlovselskap eigd av staten under Helse- og omsorgsdepartementet. Føretaket har eit statleg, nasjonalt monopol på butikksal av vin, brennevin og sterkøl.

Historie 
Vinmonopolet vart etablert som eit privat aksjeselskap under statleg kontroll 30. november 1922. Etterkvart kjøpte staten ut dei private eigarinteressene, og etter 1939 har Vinmonopolet vore eit fullt ut statleg føretak.

AS Vinmonopolet hadde i 2003 188 butikkar og 1699 tilsette.

Kjelder

Bakgrunnsstoff
 Offisiell nettstad

Norske statlege føretak
Alkohol i Noreg
Alkoholpolitikk
Skipingar i 1922
Elektromagnetisk stråling

Elektromagnetisk stråling er bølgjer som forplantar seg i rommet med ein elektrisk og ein magnetisk komponent.
Desse elektromagnetiske bølgjene forplantar seg i rommet med lysfarten.

Maxwells likningar forutsa den elektromagnetiske strålinga og Heinrich Hertz påviste henne i 1888.

I fylgje teorien vil eit oscilerande elektrisk felt generere eit oscillerande magnetisk felt, som i sin tur genererer eit oscillerande elektrisk felt, og slik vil ei elektromagnetisk bølgje forplante seg i rommet. Den elektriske og den magnetiske komponenten står vinkelrett på kvarandre og på forplantningsretninga.

Elektromagnetisk stråling har forskjellige eigenskapar og bruksområde avhengig av bølgjelengda (frekvensen). Den strålinga vi alle kjenner best, er lys. Alt lys er elektromagnetisk stråling. Bølgjelengdene for synleg lys femner frå om lag 400nm til 700nm (sjå tabellen).

Stråling med andre bølgjelengder har andre namn:radiostråling (bølgjelengd over 1m),
mikrobølgjer (1mm – 1 000mm),
infraraud stråling (700nm – 14 000nm),
uv-lys (bølgjelengd 30nm – 400nm),
røntgenstråling (0,03nm – 30nm) og
gammastråling (alt under 0,03nm).

Energimengda i elektromagnetisk stråling er gjeven ved formelen

der
E er energien i eitt foton,
h er Plancks konstant,
c er lyshastigheita
og λ (lambda) er bølgjelengda til strålinga.  Jo kortare bølgjelengd, dess større fotonenergi.

Sjå òg 
 Det elektromagnetiske spekteret
 Bølgjelengd

 
Elektrodynamikk
Brønnøysundregistera

Brønnøysundregistra er ein norsk forvaltningsetat med ansvar for ei rekke nasjonale kontroll- og registreringsordningar. Etaten sitt overordna mål er å bidra til auka økonomisk tryggleik og effektivitet både for næringslivet og i samfunnet generelt.

Register 
Brønnøysundregistra består av 15 forskjellige elektroniske register:

 Ektepaktregisteret
 Eco-Management and Audit Scheme (EMAS)
 Einingsregisteret
 Føretaksregisteret
 Gebyrsentralen
 Gjeldsordningsregisteret
 Konkursregisteret
 Konkurskaranteneregisteret
 Lotteriregisteret
 Lausøyreregisteret
 Oppgåveregisteret
 Partiregisteret
 Registeret for utøvarar av alternativ behandling
 Reknskapsregisteret
 Reservasjonsregisteret

Kjelder

Bakgrunnsstoff 
 Brønnøysundregistera

 
Norske statsetatar
Brønnøy kommune
Skipingar i 1981
Nersetra

Nersetra er eit gardsbruk på austsida av Foldfjorden, som ligg høgare enn dei andre gardane på Semundseth og Ålmo.

Aure kommune
Ertvågsøya
Foldfjorden
Foldfjorden

For fjorden Folda i Nord-Trøndelag, sjå Foldafjorden

Foldfjorden skjer seg inn i og deler den ytre delen av Ertvågsøya i Aure kommune på Nordmøre i to. Foldfjorden er på to stader så smal at det oppstår tidvasstraumar. Den ytre straumen er sterkast og når han ber på det sterkaste er det berre så nettast at ein kjem seg gjennom med ein 5 hk påhengsmotor på ein færing. Den indre straumen, som ligg mellom Myllåvågjen og Foldvågjen er ikkje sterkare enn at han kan roast. Fjorden utvidar seg i Mellomvågen, som ligg mellom dei to straumane. Follvåjen ligg mellom den indre straumen og eit smalvore sund som vert kalla Kjeftainn. Den indre delen av fjorden er om lag ein km brei. Foldfjorden er om lag sju km lang. med eit største djup på rundt 100 m.

Hydrologi 
Dei to straumane fører til at vatnet i Foldfjorden ikkje er så salt som vanleg sjøvatn, noko som i stor grad påverkar fisk og anna fauna. Dette gjeld særleg den indre delen av fjorden, der det knapt nok veks tang og tare. Torsk som vert fiska i Foldfjorden er ofte mager og høver best som kattmat, medan lyr og sei ofte held bra kvalitet. Det låge saltinnhaldet fører òg til at isen legg seg tidleg på Foldfjorden, særleg om det vert kaldt rett etter at det har vore stor vassføring i elvene.

Samferdsel 
Fylkesveg 682 går på austsida av fjorden, frå Espset til Ålmo og vidare innover til Vågosen (Aresvik ferjekai), der det er ferje til Hendset. Frå Ålmo går det veg på vestsida av fjorden til Bårdset. Tidlegare gjekk vegen til Bårdset frå Husby, men denne vegen er berre vedlikehalden til Vikan og vegen frå Vikan til Bårdset er ikkje lenger farande med køyretøy. Det er bru over den ytre straumen og Fylkesveg 680 går frå Espset til Sagvågen, Vingsternes og vidare over til Tustna, via Imarsundbrua over Imarsundet. Vegen held fram til Tømmervåg, der det er ferje til Seivika, der vegen held fram til Kristiansund. Andre vegen frå Espset går Fylkesveg 680 til Giset og over Mjosundbrua, Smalsundbrua og Aursundbrua, til Kjelklia på fastlandet. Frå Giset går Fylkesveg 362 inn Mjosundet og til Vågosen.

Sjå òg 
 Foldfjordsvegen

Geografi i Aure
Ertvågsøya
Fjordar på Nordmøre
Klingon

Klingon er eit oppdikta språk som blir brukt av dei innfødde på ein framand planet i den amerikanske TV-serien Star Trek. Det har vorte teke i bruk av ein del entusiastar, som både skriv og talar språket.

Lyden av klingon blei først laga av James Doohan for Star Trek: The Motion Picture. Dei blei vidaretuvikla til eit eige språk av Marc Okrand i 1984. Han valde den sjeldne ordstillingstypen Objekt Verb Subjekt og brukte lydar frå amerikanske urfolkspråk for å få det til å høyrast så uvant og utanomjordisk som mogleg. Dette fokuset på det framande og ukjende skil det frå dei fleste andre planspråk, som er laga for å vera lette å læra og praktiske å bruka.

Fleire verk er blitt omsette til klingon, og det er laga ein eigen klingonsk wiki.

Bakgrunnsstoff 
 Klingon Wikia
 Klingon Language Institute

Konstruerte språk
Star Trek
Gauder

Gauder er eit ord som kan brukast om ein luring eller ein flåkjeft. Det kom opphavleg frå nederlandsk.

«Gauder» vert òg nytta som skjellord i negativ betydning om en person med tølpersk eller uheldig personlegheit.

Gauder er òg eit tysk etternamn.

Namneberarar 
 Hartwig Gauder

Kjelder

Slektsnamn
Nederlandske ord og uttrykk
Skjellsord
Kjeftainn

Kjeftainn er eit smalt sund rett innom Fållvåjen i Foldfjorden. Soga seier at Kjeftainn vart til ved at ein jutul drog saman sundet med ein ulltråd. Men jutulen var for sterk, så han sleit av ulltråden og datt attåbak. Ein kan framleis sjå merket i berget der han vart sitjande.

Foldfjorden
Ertvågsøya
Sund i Møre og Romsdal
Norske segner
Scotland Yard

New Scotland Yard, ofte kalla Scotland Yard eller The Yard, er hovudkvarteret til Metropolitan Police Service, som er politietaten for Stor-London. Hovudkvarteret ligg på Broadway i Westminster.

Namnet stammar frå hovudkvarteret si opphavlege plassering i ei gate kalla Great Scotland Yard.

Scotland Yard var eitt av dei første moderne politivesena i verda, og blei grunnlagd av den britiske innanriksministeren Robert Peel i 1829. 

Metropolitan Police Service
Byggverk i London
City of Westminster
Sykloheksan

Sykloheksan (C6H12) er eit sykloalkan med 6 karbonatom og 12 hydrogenatom. Denne sambindinga finst i to konformasjonar. I begge er to av atoma i ringen bøygd ut av planet. I båtforma er begge bøyg i same retning, i stolforma er dei bøygd i motsett retning. 

Sykloalkan
Hydrokarbonløysemiddel
Upolare løysemiddel
Sykliske sambindingar med 6 atom
Bulkkjemikal
Biri Glassverk

Biri Glassverk, Birid Glasværk eller Biri Glasfabrique var ei verksemd som framstilte glas, mest vindaugsglas og flasker i grønt glas, på Biri. Verket låg på garden Svene i det som i dag er Gjøvik kommune.

Verket vart oppretta av Det kongelige oktroajerede Norske Kompagni i 1761, men produksjonen kom ikkje i gang før om lag 1764. Verksemda vart endeleg lagt ned i 1880, det hadde også vore opphøyr i verksemda frå ca. 1843 til 1855. Det hadde vore fleire ulike eigarskap i driftstida, på slutten vart verket drive av same selskap som det som stod bak Hadeland Glassverk og Hurdal Glassverk.

1764-1809 Kauffeldt-perioden 

I 1764 kom Bernt Kauffeldt frå Mecklenburg til Biri. Frå 1769 var han hyttemeister og han vart forvaltar ved verket i 1787.
Etter kvart kom sonen Caspar Kauffeldt til å ta over den forretningsmessige sida av drifta medan faren Bernt konsentrerte seg om den daglege drifta.
Etter at Bernt døydde i 1791 overtok kona Dorothea saman med sonen Caspar paktinga av verket.
Frå 1794 var Caspar einepaktar fram til 1809.

Caspar Kauffeldt var ein dyktig drivar og i 1809 var Biri glassverk større enn Hadeland glassverk og på høgde med Hurdal glassverk.

I 1843 gjekk verket konkurs. Drifta vart tatt opp att i 1855.

Verket har òg vore kalla Birid Glasværk, Biri Glasfabrique og Biri Glasværk.

I 1769 vart det utskrive ekstraskatt for dei som arbeidde ved verket. Skattelistene eksisterer i dag og gir oversikt over kven som arbeidde ved verket og kor mykje dei fekk batalt.

Bakgrunnsstoff 
 Side frå regnskapsprotokoll, Riksarkivet 
 Om ulike yrkestittlar og tilhøyrande arbeidsoppgåver, Slektshistorielaget 
 Norsk glasshåndverk på 1700-tallet 
 Kavl 
 Kavl og flasker

Referansar 

Norske glasverk
Norske fabrikkar
Næringsliv i Gjøvik
Skipingar i 1761
Nedleggingar i 1880
1761 i Noreg
1880 i Noreg
Propan

Propan (C3H8) er eit alkan. Ved normalt trykk og temperaturar over -42 °C er propan ein fargelaus, brennbar og lukftfri gass som er tyngre enn luft. Ein tilset gjerne luktstoff til gassen for lettare å oppdage lekkasjar ved bruk. Propan frys til is ved ca. -190 °C under normalt trykk. Ved moderat auka trykk går propan over til væskeform i romtemperatur, noko ein høyrer om ein rister på ein propanboks eller -flaske.

Bruk av propan 
Propan er ei effektiv energikjelde og brukast i det daglege som brennstoff til gassbrennarar slik som kokeapparat på hytter o.l., då gjerne i blanding med butan. 1 kg propan gir 12,8 kWt, noko som svarar til 1,3 liter parafin eller 1,5 liter bensin. Ei standard 11 kilos propanflaske gir med andre ord meir enn 140 kWt. 

Propan er eit viktig råstoff i den petrokjemiske industrien til framstilling av etylen og propylen. 

Propan har òg vorte vanleg i bruk som drivgass for sprayboksar etter at CRC-forbodet tredde i kraft.

Sjå òg 
 Hydrokarbon

Alkan
Aerosoldrivstoff
Kjølemiddel
Brenngassar
Industrigassar
Positive allosteriske GABAA-reseptormodulatorar
Edgar Allan Poe

Edgar Allan Poe () var ein amerikansk forfattar, diktar, litteraturkritikar og redaktør. Han er mest kjend for sine "gotiske" skrekkforteljingar (til dømes Huset Ushers fall), stemningsfulle dikt (som The Raven) og for Morda i Rue Morgue, ei av dei første krimforteljingane i verda. Han levde eit myteomspunne liv med alkoholisering og ei rekkje personlege nedturar. Poe var svært viktig for utviklinga av den moderne skrekksjangeren og science fiction.

Livssoge 
Poe mista tidleg foreldra sine. Faren, skodespelaren David Poe, forlet mora før han var fødd, og mora Eliza Poe døydde då han var tre. Guten blei teken hand om av den rike kjøpmannen John Allan, som let han døypa og påkosta utdanninga hans i England og Richmond i Virginia.

Verk

Dikt 
 A Dream (1827) 
 A Dream Within a Dream (1827) 
 Dreams (1827) 
 Tamerlane (1827) 
 Al Aaraaf (1829) 
 Alone (1830) 
 To Helen (1831)
 Israfel (1831)
 The City in the Sea (1831) 
 The Conqueror Worm (1837) 
 Silence (1840) 
 Lenore (1843) 
 Dreamland (1844) 
 The Raven (1845)
 Ulalume (1847) 
 Eureka (1848)
 Annabel Lee (1849) 
 The Bells (1849)

 Noveller 
 Berenice (1835)
 Ligeia (1838)
 William Wilson (1839) 
 The Devil in the Belfry (1839)
 The Fall of the House of Usher (1839) 
 A Descent into the Maelstrom (1841) 
 The Masque of the Red Death (1842) 
 The Oval Portrait (1842) 
 The Pit and the Pendulum (1842) 
 The Gold-Bug (1843) 
 The Black Cat (1843) 
 The Tell-Tale Heart (1843) 
 The Oblong Box (1844) 
 The Premature Burial (1844) 
 The Spectacles (1844)
 The Balloon-Hoax (1844) 
 The Facts in the Case of M. Valdemar (1845) 
 The Cask of Amontillado (1846) 
 The Light-House (ikkje fullført, publisert posthumt i 1909 og 1942)

 Auguste Dupin-forteljingane 
 The Murders in the Rue Morgue (1841) 
 The Mystery of Marie Roget (1843) 
 The Purloined Letter (1844) 

 Roman 
 The Narrative of Arthur Gordon Pym of Nantucket (1838)

 Essay 
 The Philosophy of Composition (1846)

 Skodespel 
 Politian'' (fragment, 1835)

Bakgrunnsstoff 
 

USA-amerikanske forfattarar
Folk frå Virginia
Kristen Nygaard

Kristen Nygaard () var ein norsk informatikar og politikar. Han vart fødd og døydde i Oslo. Saman med Ole-Johan Dahl fann han opp objektorientert programmering (OOP) på 1960-talet. Denne forma for programmering har påverka seinare programmeringsspråk.

Nygaard blei cand.real. med matematikk som hovudfag ved Universitetet i Oslo i 1956. Han var æresdoktor ved ei rekkje utanlandske universitet, og var kommandør av St. Olavs Orden.

Nygaard var kanskje mest kjend utanfor IT-miljøet som EU-motstandar. Han var leiar for Nei til EU fram mot folkerøystinga om EU-medlemsskap i 1994.

Bakgrunnsstoff 
 Kristen Nygaard sin CV
 Kristen Nygaard bibliography 
 Arkiv av heimesida hans ved Institutt for informatikk, Universitetet i Oslo

Norske informatikkprofessorar
Professorar ved Universitetet i Oslo
Turingprisen
Norske programmerarar
Norske aktivistar
Norske oppfinnarar
Nei til EU
Datapionerar
Vitskapsfolk frå Oslo
St. Olavs Orden
Gravlagde på Vestre gravlund
Vigmostad

Vigmostad er ein tidlegare kommune i Vest-Agder fylke. Frå 1837 var Vigmostad ein del av Audnedal formannskapsdistrikt saman med Konsmo, Spangreid og Valle. 

I 1844 vart distriktet delt i Sør- og Nord-Audnedal kommunar. Vigmostad og Konsmo utgjorde Nord-Audnedal kommune. 

Vigmostad vart så sjølvstendig kommune frå 1910 til 1964. Frå 1. januar 1965 gjekk Vigmostad, Spangreid og Sør-Audnedal saman og danna den nye Lindesnes kommune.

Busetnader i Lindesnes
Tidlegare kommunar i Vest-Agder
Norske kommunar skipa i 1911
Historie i Lindesnes
Avisa Lindesnes

Lindesnes Avis er ei avis som vert utgjeven i Mandal i Agder. Stadfesta nettoopplag var 6 267 (2010). Avisa vart skipa i 1889.

Bakgrunnsstoff 
 Lindesnes avis sin nettstad

Lindesnes
Norske aviser etter namn
Norske lokalaviser
Lindesnes
Aviser skipa i 1889
1889 i Noreg
Rjukan Arbeiderblad

Rjukan Arbeiderblad er ei avis som vert utgjeven i Tinn kommune i Vestfold og Telemark fylke. 

Hovudkontoret til avisa ligg på Rjukan. Avisa er den einaste dagsavisa i Noreg som ikkje har eiga nettutgåve.

Opplagstal

Kjelder 

Norske lokalaviser
Norske aviser etter namn
Aviser i Vestfold og Telemark
Tinn kommune
Skipingar i 1923
Bømlo-nytt

BØMLO-nytt er ei nynorsk lokalavis som vert utgjeven på Bømlo i Vestland fylke. BØMLO-Nytt tek mål av seg til å vera lokalavis for Bømlo kommune i Sunnhordland. Avisa kjem ut kvar tysdag, torsdag og laurdag.

På 1990-talet hadde dei konkurranse frå BTB (Bømlo i Tekst og Bilde) som dei etter kvart kjøpte opp og la ned.

Stadfest opplag er 3 301 (2010). Ansvarleg redaktør er Randi Olsen, som overtok etter Stein-Erik Ovesen 6. juni 2011.

Avisa vart grunnlagt av Else-Marie Ovesen, men er i dag eigd av mediehuset Sunnhordland.

Opplagstal

Kjelder

Bakgrunnsstoff 
 BØMLO-nytt

Norske lokalaviser
Norske aviser etter namn
Aviser i Vestland
Bømlo kommune
Skipingar i 1973
DagenMagazinet

DagenMagazinet er ei avis som vert utgjeven i Bergen i Hordaland fylke. Avisa er ei samanslåing av avisene Dagen og Magazinet.

Avisa er kjend for å leggja vekt på kristendom, og ha eit konservativt syn på saker innan Den norske kyrkja. Avisa er òg kjend for å stø opp om Israel.

Dagen 

Johannes Lavik var fyrste redaktør for avisa Dagen, som kom ut første gong 20. august 1919. Arthur Berg vart seinare ein markant redaktør.

Ansvarleg redaktør er Odd Sverre Hove som avløyste Finn Jarle Sæle i 1999 etter ein heit redaktørstrid som enda med at Sæle braut med Dagen og skipa vekeavisa Norge idag.

Magazinet 

Magazinet var ei avis som kom ut ut tre gonger for veka. Hovudkontoret var i Oslo og redaktør i 2006 var Vebjørn Selbekk. Avisa hadde ein kristen-konservativ profil. Avisa har tilknyting til krinsen kring kyrkjelyden Levende Ord. Ei systeravis med same namn kom ut i Sverige i 1980- og 1990-åra, knytt til rørsla Livets Ord. Avisa si ideologiske målsetting er “å påvirke samfunnet ut fra et vekkelseskristent ståsted”.

Magazinet vart særleg kjend etter at avisa den 9. januar 2006 sette på prent 12 karikaturteikningar av islam sin profet Muhammed. Teikningane vart først gjort offentlege av avisa Jyllands-Posten i Danmark. Mange muslimar kjende seg krenkte, og publiseringa førte til stor spenning mellom Noreg og muslimske leiarar, militante islamistar mellom anna i Midt-Austen, Iran, Afghanistan og Indonesia. Redaktøren mottok anonyme drapstrugsmål, det vart internasjonale protestar og demonstrasjonar, handelsboikott, nedbrenning av den norske ambassaden i Damaskus i Syria og åtak på dei norske styrkane i Afghanistan.

Fusjon 

I februar 2007 kjøpte avisa Dagen seg inn i Magazinet med 34 prosent. Dei utvikla frå mai eit felles laurdagsmagasin med Dagen som gjorde at avisa fekk ein heilt ny profil på laurdagane. .

Seinare same året vart dei to avisene fusjonert, og frå 2. januar 2008 slo dei seg saman til éi avis; DagenMagazinet. Redaksjonen i Oslo vart avisa sitt Oslo-kontor då avisene realiserte samanslåinga. Redaktør i Magazinet, Vebjørn Selbekk vart samfunnsredaktør og sjefredaktørens vikar. Odd Sverre Hove heldt fram som sjefredaktør og Johannes Kleppa (også frå Dagen) som redaktør.

I 2010 trekte Odd Sverre Hove seg som redaktør, og Vebjørn Selbekk vart konstituert som ny sjefredaktør. Hove er framleis avismedarbeidar.

Opplagstal

Kjelder 

 Medieregisteret.no: Dagen  (Medietilsynet)

Bakgrunnsstoff 
 Dagen
 Dagen si historie 

Norske aviser etter namn
Norske riksdekkjande aviser
Aviser i Bergen
Skipingar i 1919
Skipingar i 2008
Fanaposten

Fanaposten er ei avis som vert utgjeven på Nesttun i Hordaland fylke.

Fanaposten er lokalavis for Fana bydel i Bergen kommune, tidlegare Fana kommune.

Opplagstal

Bakgrunnsstoff 
 Fanaposten sin nettstad

Kjelder 

Norske lokalaviser
Norske aviser etter namn
Aviser i Bergen
Fana
Aviser skipa i 1978
1978 i Noreg
Fiskaren

Fiskaren er ei avis som vert utgjeven i Bergen i Hordaland fylke. 

Avisa har hovudsakleg nyhende frå norsk fiskerinæring. Fiskaren er eigd av IntraFish Media AS.

Opplagstal

Bakgrunnsstoff 
 Fiskaren

Kjelder 

Aviser i Bergen
Norske riksdekkjande aviser
Norske aviser etter namn
Skipingar i 1923
Kvinge

Kvinge er ei lita bygd i Masfjorden kommune i Vestland.

Bakgrunnsstoff 
 Bilete frå Kvinge

Geografi i Masfjorden
Bygder i Vestland